SKRIFTLIG FORESPOERGSEL E-0100/98 af Umberto Bossi (NI) til Kommissionen (30. januar 1998)

Om: Foranstaltninger mod illegal indvandring i Europa

Indvandringen fra Albanien har vaeret genstand for hidsige og ofte meningsloese og fordrejede diskussioner i Italien, hvor situationen nu gentager sig i overvaeldende grad med den kurdiske indvandring. Ifoelge internationale kilder skal tusinder af kurdere, der forfoelges i deres hjemegn af Tyrkiet og Irak, vaere i faerd med at gaa i land paa Apuliens kyster, hvor situationen tegner saerdeles kritisk baade med hensyn til de sanitaere forhold og den offentlige orden.

Ifoelge oplysninger fra myndighederne skal kriminaliteten isaer i og omkring storbyerne i Norditalien vaere vokset i foruroligende grad netop paa grund af den omfattende kriminalitet blandt albanerne med en voldsom stigning i prostitutionen og i handelen med narkotika til foelge. I loebet af ikke meget mere end et aar er det lykkedes albanerne, om de saa er illegale eller ej, at etablere et veritabelt forbryderparadis.

Ifoelge den katastrofale italienske indvandrerlov (Martelli-loven) har indvandrere ret til at opholde sig i Italien i 15 dage, inden de frivilligt forlader landet. Det er klart, at disse regler virker som en magnet paa den illegale indvandring i andre europaeiske stater (isaer Tyskland, Frankrig og OEstrig).

Agter Kommissionen at traeffe konkrete foranstaltninger for at faa Tyrkiet, hvis tiltraedelse af EU der forhandles om, til at indstille menneskerettighedskraenkelserne imod det kurdiske folk?

Agter Kommissionen at vedtage lovforanstaltninger, der kan afholde illegale indvandrere fra at forsoege at slaa sig ned i Europa? Mener Kommissionen ikke, at medlemsstaterne boer udforme deres lovgivningerne saaledes, at de kun tager imod de tredjelandsstatsborgere, som de er i stand til at tilbyde arbejde, anstaendige levevilkaar og passende sociale ydelser?

Hvad agter Kommissionen at goere for at forhindre kriminelle organisationer fra tredjelande i at faa fodfaeste i Europa?

Svar afgivet paa Kommissionens vegne af Anita Gradin (16. marts 1998)

Kommissionen har i loebet af 1997 med stoerste opmaerksomhed fulgt situationen i Italien, hvor man har oplevet en tilstroemning af albanere og modtaget flere skibe med personer fra isaer Irak og de omkringliggende regioner. I anledning af det sidstnaevnte faenomen, som beroerer adskillige medlemsstater, har Raadet den 26. januar vedtaget en handlingsplan for Den Europaeiske Union, der beroerer aspekter af baade indvandrerpolitikken og EU's relationer udadtil. Kommissionen har helt og fuldt deltaget i forberedelsen af planen og deltager ligeledes i dens ivaerksaettelse.

Hvad angaar Tyrkiet, saa insisterer Kommissionen paa vigtigheden af at forbedre menneskerettighedssituationen og forsaette demokratiseringsprocessen i landet for at kunne udbygge forbindelserne mellem Faellesskabet og Tyrkiet. Kommissionen tilslutter sig helt konklusionerne fra Det Europaeiske Raad i december 1997 i Luxembourg, hvor det atter blev understreget, at styrkelsen af baandene mellem Tyrkiet og Faellesskabet ogsaa afhaenger af fortsaettelsen af de politiske og oekonomiske reformer, som landet har paabegyndt, og isaer maa normer og praksis paa menneskerettighedsomraadet i Tyrkiet bringes i overenstemmelse med dem, der gaelder i Faellesskabet. Raadet har tilfoejet, at en saadan styrkelse af forbindelserne ogsaa forudsaetter respekt for mindretal og beskyttelse af disse. Paa trods af Ankaras beslutning for nylig om at suspendere al dialog med EU, vil Kommissionen fortsat goere sine tyrkiske partnere opmaerksom paa EU's bekymringer paa dette omraade.

Ifoelge traktaten om Den Europaeiske Union betragtes indvandrerspoergsmaalet som et spoergsmaal af faelles interesse, hoerende ind under samarbejdet om retlige og indre anliggender. Der er vedtaget flere tekster, som ikke er juridisk bindende, isaer angaaende tredjelandes borgere, som ikke er bosat lovligt i en medlemsstat. For sin del mener Kommissionen, ligesom medlemsstaterne, at bortset fra asylansoegere og personer, som faar opholdstilladelse af humanitaere aarsager eller efter familiesammenfoering, skal politikken vedroerende tilgangen af arbejdssoegende tredjelandes borgere afhaenge af forholdene paa arbejdsmarkedet. I denne sammenhaeng har Kommissionen forelagt et forslag til en konvention om indvandring af tredjelandes borgere, hvori der ogsaa er et kapitel om indvandring af personer som soeger loennet arbejde ((KOM(94) 23 endelig udg. )). Forslaget behandles i oejeblikket af Raadet.

Kommissionen er bekendt med de problemer, som medlemsstaterne har i deres kamp mod illegal indvandring og de kriminelle organisationer, som ofte staar bag menneskesmuglingen. Vedroerende indvandring og asyl henviser Kommissionen til sin meddelse fra 1994 til Raadet og Europa-Parlamentet om indvandrer- og asylpolitik ((EFT C 337 af 7.11.1997. )). Dette tiltag forener en styring af indvandrerstroemmene og fuld integration af legale indvandrere.